Diari Oficial de la Generalitat Valenciana


Sumari del DOGV 4163, del 08-01-2002 (2001/12195)

Notificació a José Molins (representant d'Edilins, SL). Expedient número VIVI/040500/600.
-----------------------------------------------------------------------------------------

### Dades del document

Número de DOGV
:   4163

Data del DOGV
:   08-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/12483


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a José Molins (representant d'Edilins, SL). Expedient número VIVI/040500/600. [2001/Q12282]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedeix a la notificació de proposta de resolució a José Molins (representant d'Edilins,SL), amb referència VIVI/040500/600.
  
Per ordre de l'instructor del procediment sancionador indicat, als efectes establits en el Reglament d'Habitatges de Protecció Oficial, de 24 de juliol de 1968, se li dóna trasllat de la proposta de resolució d'aquest, que se li notifica per al seu coneixement, sota l'advertiment que en el termini de 15 dies, comptador des de l'endemà de la recepció, podrà al·legar tot el que considere oportú en defensa seua, d'acord amb el que estableix l'article 19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador i que els documents que hi ha en el procediment són:
  
1. Denúncia
  
2. Informe tècnic
  
3. Ordre d'obres
  
4. Plec de càrrecs
  
La secretària d'actuacions: M.ª Luisa Martí Llabata.
  
Proposta de resolució
  
Vist el procediment sancionador VIVI/040500/600 seguit contra Edilins, SL, per infracció del règim legal que regula els habitatges de protecció oficial, iniciat per ordre de procedir del cap del Servei Territorial d'Arquitectura i Habitatge.
  
Vist que són fets provats i així es declara, que en l'habitatge situat a Alaquàs, carrer de Vicent Andrés Estellés, 1, 9.ª, presentava les deficiències indicades en el plec de càrrecs.
  
Vist que la denúncia que va originar aquest procediment la formula amb data 10 de novembre de 2000, M.ª Luz Iglesias Campos.
  
Vist que l'instructor no considera procedent la pràctica de prova, a més de la ja realitzada i que consta en l'informe tècnic.
  
Vist que amb data 1 de març de 2001 es formula a l'expedientat l'oportú plec de càrrecs.
  
Vist que al plec de càrrecs no es formulen al·legacions.
  
Atés que els fets que conté el primer vist constitueixen una falta molt greu tipificada així en l'article 6.10 de la Llei 1/1997, de la Generalitat Valenciana, de Règim Sancionador en Matèria d'Habitatge.
  
Atés que l'expedientat és responsable davant de l'administració dels fets que conté el primer vist.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 500.001 pessetes a 5.000.000 de pessetes.
  
Atés que és competent per a resoldre aquest procediment el cap del Servei Territorial d'Arquitectura i Habitatge, d'acord amb les facultats que amb aquesta finalitat li confereix el Decret del Govern Valencià 110/2000, de 18 de juliol.
  
Vistos la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de Règim Jurídic de les Administracions Públiques i la resta de normes de general i pertinent aplicació, l'instructor que subscriu eleva la següent proposta de resolució:
  
1. Imposar a l'expedientat, com a autor d'una falta molt greu, prevista i sancionada així en l'article 6.10 de la Llei 1/1997, una sanció de 700.000 pessetes (set-centes mil pessetes).
  
2. Obligar a l'expedientat que, per si o a càrrec seu, realitze en el termini màxim de 15 dies, les següents obres:
  
- Procedir a la reparació de la coberta de l'edifici que produeix filtracions en el corredor de l'habitatge número 9, revisant i, si escau, reparant les unions amb els albellons, tenint en compte que la part inferior de la membrana impermeabilitzant penetre en les baixants, i una vegada rebuda la cassoleta haurà de cavalcar l'esmentada membrana 10 centímetres sobre aquesta.
  
- Repassar els cavalcaments de la tela impermeabilitzant en les unions amb la xemeneia de ventilació i caseta de caixa d'escala i cambra de màquines de ascensor. Rejuntament dels paviments de la coberta.